

TISZAMENTI REGIONÁLIS VÍZMŰVEK ZRT.

Gördülő Fejlesztési Terv

VN2-IV

víziközmű rendszerre

2024-2038

Ellátásért felelős megnevezése: Vásárosnamény Város Önkormányzata

Víziközmű-szolgáltató megnevezése:

Tiszamenti Regionális Vízművek Zrt.


5000 Szolnok,

Kossuth Lajos út 5.

**A Víziközmű-rendszer, ellátási terület bemutatása**


Víziközmű-rendszer megnevezése: VN2-IV

A víziközmű-rendszer részei: Vásárosnamény Perényi tanya vízmű, Vásárosnamény Perényi tanya ivóvízhálózat



**A víziközmű-rendszer bemutatása; létesítmények, berendezések; állapotjellemzés:**

**Vásárosnamény Perényi tanya vízmű:**



A településen a KEOP-1.3.0/2F/09-2010-0032 azonosító számú, ""Beregi Ivóvízminőség-Javító projekt"" keretében a vízműtelep korszerűsítése 2015-ben történt. Alkalmazott technológia: vas-, mangántalanítás arzénmentesítéssel, ammónia eltávolítás. A vízműtelep automatizált. Vízkezelő technológia mértékadó kapacitása: 40 m3/d .

A mélyfúrású kutakból kitermelt nyersvíz vízkezelés után a kezeltvíz tároló medencékbe kerül, majd hálózati szivattyúk juttatják a települési ivóvízhálózatba, illetve a magastárolóba. A nyersvízben lévő vastartalom feloxidálása szabályozott levegő-beadagolással biztosított. Az arzenit - arzenát oxidációhoz kálium-permanganát oldatot adagolnak. A vegyszer-beadagolással előkezelt víz tisztítása a párhuzamos kapcsolásban üzemelő 2-2 db víz-és levegőöblítéses egyrétegű szűrőkön, a kvarchomok töltetű arzén - vastalanító, majd a BIRM töltetű mangántalanító szűrőkön történik meg. A hálózati szivattyúk üzemét a közös nyomóágba épített hidrofortartályon elhelyezett nyomáskapcsoló vezérli. A vízkezelő technológiát és kapcsolódó létesítményei üzemét folyamatirányító PLC vezérli.

2 db Ø 500 mm zárt, nyomás alatti arzén - vastalanító szűrő

2 db Ø 500 mm zárt, nyomás alatti mangántalanító szűrő

1 + 1 db Atlas Copco LFx 0,7 – 10/TM 50 típusú oxidációs és öblítő légkompresszor

1 db légbekeverő idom, szerelvényekkel

1 db légkiválasztó tartály

1 db kálium-permanganát adagoló berendezés kármentővel

1 + 1 db BT4B 1604 mágneses adagoló szivattyú

1 db NaOCl oldat adagoló egység kármentővel

1 + 1 db BT4B 1604 mágneses adagoló szivattyú

1 + 1 db Calpeda NM4 40/20/B/A típusú öblítőszivattyú

2 db kezeltvíz tároló medence V= 20 m3/db

1 + 1 db pneumatikus szelepeket működtető kompresszor

1 + 1 db Calpeda NMD 20/140 B/E típusú hálózati szivattyú

1 db légtartály V= 500 l

1 db vasiszap ülepítő medence V= 2 x 2,5 m3

1 + 1 db dekantált-víz WILO Drain TM 32/8 típusú étemelő szivattyú, szintkapcsolóval

1 db 25 m3-es acél víztorony

A KEOP-1.3.0/2F/09-2010-0032 azonosítószámú ""Beregi Ivóvíz-Minőség javító projekt"" során 2015. évben valósult meg a vízműtelep rekonstrukciója. Az üzemépület állapota jó, a gépészeti elemek a beruházás hatására korszerű, jó állapotba kerültek. A KEOP beruházás keretében új technológiai egységek kerültek beépítésre.

**Vásárosnamény Perényi tanya ivóvízhálózat:**

A Vásárosnamény-Perényitanya városrész vízellátását a Vásárosnamény – Perényi tanya Vízmű biztosítja. A vízhálózat 1992-ben létesült, KM-PVC csőanyag fektetésével.

1150 fm NA 80 KM PVC nyomócső

2 db Földfeletti tűzcsap

1 db Ejektoros közkifolyó

A hálózati gerincvezetéken nem jelölhető meg összefüggő kritikus vezetékszakasz, jellemzően az út alatti átvezetések meghibásodása várható leghamarabb. A hálózat korának megfelelő műszaki állapotban van.